Ego Hugo, Dei gratia Senonensis archiepiscopus, notum volo fieri omnibus tam futuris quam præsentibus quod Milo Collum-Gelatum dedit Deo et Sanctæ-Mariæ Pontiniaci, in manu nostra sacrata, decem et octo denarios censuales de oschia de Summentriaco, et quicquid habebat tam in censu quam in terris apud Germeniacum; censum quoque de prato Hugonis Regis et de prato de Ponte Naiseles; et censum quem habebat in insula Ducheii, et quidquid habebat a valle sub capella de Ducheio versus Creciacum. Hoc laudaverunt Daimbertus de Selliniaco et Alpatia, uxor ejus, et Salo et Amelina, uxor ejus, de quibus hoc habebat. Dedit etiam quicquid habebat in boscis de Ota de feodo Herberti Crassi. Hujus rei testes sunt: Willelmus, archidiaconus Senonensis; Matthæus, præcentor; Baldricus; Bovo, decanus; Petrus, capellanus; Wiardus, clericus; Giraldus de Caulo; Bochardus. Anno dominicæ Incarnationis Mº CXLº VIIº. Actum apud Brienniacum.